jkorsvik/nowiki_second_scrape_merged huggingface dataset:
Bugio

Bugio er den sørligste og nest største av de tre Desertasøyene, ei ubebodd øygruppe like sørøst for Madeira. Den har et areal på rundt 3,3 kvadratkilometer, er om lag 7,5 kilometer lang og 700 meter brei. Den har en svært utilgjengelig topografi, med en langsgående fjellkjede, som deles i en nordlig og en sørlig del ved ei djup kløft. Høyeste punkt er på den nordligste delen, 348 meter over havet.
Mens en har utrydda eller har forsøkt å utrydde den importerte geitebestanden på de to andre Desertasøyene, er situasjonen annerledes på Bugio. Geitene her er nemlig av en annen rase. De blei importert fra Kanariøyene allerede i 1489 og stammer fra en svært gammel rase, som nå er utdødd der. Geitene på Bugio (under 100 i antall) regnes derfor som verneverdige. Ettersom det ikke er tilgang på ferskvann på øya, har geitene utvikla en evne til å klare seg på saltvann. 
På øya finnes også en del importerte katter og kaniner. Kaninene graver hull i bakken, noe som er skadelig for det beskjedne jordsmonnet. Imidlertid er det gunstig for den endemiske sjøfuglen desertaspetrell (Pterodroma deserta), som benytter disse hulla til reir. Bugio har ellers et yrende liv av hekkende fugl. 
Øya har et svært begrensa planteliv. 


== Kilder ==
Peter Sziemer: Madeira's Natural History in a Nutshell, Francisco Ribeiro & Filhos 2000, ISBN 972-9177-31-7


== Eksterne lenker ==
(en) Ilhas Desertas – kategori av bilder, video eller lyd på Commons 
Topografisk kart (1:250000) over Madeira med Desertasøyene
MT «Stena Sirita»

MT «Stena Sirita» er et tankskip eid av P/R Stena Ugland Shuttle Tanker II DA. Det er bygget i  1999 på Tsuneishi Shipbuildingin i Tadotsussa i Japan.  Det blir operert av Teekay i Stavanger. Den har Sandefjord som hjemby.
Det er klasset i Det Norske Veritas (med klassenotasjon malteserkors 1A1 Tanker for Oil ESP BOW LOADING HELDK E0 DYNPOS-AUTR VCS-2 CSA-2(25)) og flagget av Sjøfartsdirektoratet i «NOR»-registeret.
Skipet brukes i hovedsak til transport av olje mellom oljefelt i Nordsjøen og oljeraffinerier langs Nordsjøkysten.
Stena Sirita har søsterskipet MT «Stena Alexita».


== Tekniske forhold ==
Skipet er 262,6 meter langt og 46 meter bredt. Det har dobbel bunn og doble sider for å redusere forurensing ved grunnstøting eller kollisjon. Det er på 127.535 dødvekttonn.Skipet er utstyrt med et bauglastesystem for å kunne hente olje til havs. Den kan laste inntil 12.000 m³ olje i timen.
Skipet har helikopterdekk.
Skipet har et Kongsberg dynamisk posjoneringssystem klasse 2.


== Referanser ==


== Eksterne lenker ==
(en) IMO 9188099 – kategori av bilder, video eller lyd på Commons 
(en) MT «Stena Sirita» – DNVs skipsregister 
(en) MT «Stena Sirita» – Den internasjonale sjøfartsorganisasjonen
Roberto Donati

Roberto Donati (født 15. mars 1983 i Rieti) er en italiensk sprinter.  
Han er yngre bror av sprinteren Massimiliano Donati. 


== Karriere ==
Donati ble italiensk mester på 200 meter i august 2009, med ny personlig rekord på 20,86. Dette gjorde at han ble tatt ut til VM i friidrett 2009 i Berlin, for å løpe 4x100 meter stafett. Her vant de sin semifinale, og kom på sjetteplass i finalen med 38,54. 
I 2010 ble han igjen italiensk mester på 200 meter, og senere på året var han med til EM i friidrett 2010 i Barcelona, der Italia fikk sølv på 4x100 meter stafett. Tiden ble 38,17, som var ny italiensk rekord. Den gamle rekorden hadde da stått i 27 år, siden VM i friidrett 1983.


== Referanser ==


== Eksterne lenker ==
(en) Roberto Donati – World Athletics 
(it) Roberto Donati – FIDAL 
(en) Roberto Donati – Diamond League
Akupunkturforeningen

Akupunkturforeningen, tidligere Norsk akupunkturforening er en organisasjon som ble startet 1. januar 2005 ved at Norsk forening for klassisk akupunktur (NFKA, stiftet 1978) og Norske akupunktørers hovedorganisasjon (NAHO, stiftet 1993) ble slått sammen til en organisasjon (NAFO). Et ekstraordinært landsmøte vedtok å skifte navn til Akupunkturforeningen den 2. desember 2010. 


== Eksterne lenker ==
Akupunkturforeningens hjemmeside
George Clinton (funkmusiker)

George Clinton (født 22. juli 1941 i Kannapolis i Nord-Carolina) er en funk-musiker fra USA. Han var hovedpersonen i gruppene Parliament og Funkadelic på 1970- og 1980-tallet, og han turnerer fortsatt med varianter av disse. Han omtales gjerne som en av de mest innovative musikerne innen funk og regnes som skaperen av understilen P-Funk. Sammen med femten andre medlemmer av Parliament-Funkadelic blei han i 1997 innvotert i Rock and Roll Hall of Fame.


== Karriere ==
Som tenåring danna Clinton, som jobba i en barbersalong i Plainfield i New Jersey, doo-wop-gruppa The Parliaments, sterkt inspirert av blant andre Frankie Lymon & the Teenagers. Han rekrutterte til gruppa gjennom kunder i salongen. Etter ei tid flytta de til Detroit og gjorde forsøk på å komme inn i miljøet rundt plateselskapet Motown. Suksessen uteblei, og etter hvert trakk Clinton mer i funk-retning og gav backing-musikerne mer plass. Rettighetsproblemer hindra ham ei tid i å bruke det gamle band-navnet. Resulatet av dette blei flere grupper som i stor grad hadde samme mannskap, og utover på 1970-tallet hadde Parliament og Funkadelic stor suksess med mer enn 40 hitsingler.På 1980-tallet spilte Clinton inn flere album, dels soloutgivelser og dels med varierende samlinger av hans gamle kolleger under ymse gruppenavn, som gjerne går under samlebetegnelsen P-Funk All-Stars. innspillingene gav en del gode plasseringer på rhythm-and-blues-listene i USA.Fra 1990-tallet og framover er Clintons materiale mye brukt av rappere som utgangspunkt for sampling-innspillinger, og han har påvirka artister som Jungle Brothers, Ice-T, Fishbone og MC Hammer.


== Referanser ==


== Eksterne lenker ==
(en) Offisielt nettsted 
(en) George Clinton (musician) – kategori av bilder, video eller lyd på Commons 
(en) George Clinton på Internet Movie Database 
(en) George Clinton hos The Movie Database 
(en) George Clinton hos Behind The Voice Actors 
(en) George Clinton på Apple Music 
(en) George Clinton på Discogs 
(en) George Clinton på MusicBrainz 
(en) George Clinton på SoundCloud 
(en) George Clinton på Spotify 
(en) George Clinton på Songkick 
(en) George Clinton på AllMusic 
George Clinton på Twitter 
George Clinton på Facebook 
George Clinton på Instagram 
George Clinton på YouTube 
George Clinton på Tumblr 
Diskografi på nettstedet Allmusic.com
Landøy

Landøy er en øy i Lindesnes kommune, sør for Tregde. Øya ligger øst for Skjernøy, sør for Skogsøy og nord for Udøy. Fra gammelt av var Landøy bosted for loser og fiskere, og øya hadde egen skole, men i dag er det ingen fastboende på øya. I den tiden det bodde folk på øya, var det kirkegård for ilanddrevne sjøfolk her.
Det finnes også en heller på øya, Smuglerhola. I denne ble det i 1931 funnet en øks av diabas fra steinalderen.


== Referanser ==
Honoria Hamre

Honoria Bjerknes Hamre (født 16. oktober 1932) er en norsk zoolog (cand.real., 1958), lektor, fylkespolitiker (SV) og forfatter.
Hun har jobbet for Os videregående skole. For NRK radio var hun redaktør for Samtidskunnskap på tidlig 1970-tall. I perioden 1981–85 var hun vararepresentant for Hordaland SV på Stortinget. Hun satt i Naturvernforbundets landsstyre fra 1981 og var dets leder 1983–87. 
Hun er datter av arkitekt Kristian Bjerknes (1901-81) og gift med havforsker Johannes Hamre.


== Utgivelser ==
Ekskresjon hos evertebrater med særlig hensyn på miljøtilpassing (Universitetet i Bergen, 1958). Hovedfagsoppgave i zoologi.
Finsefjellnaturen : lærestoff, ekskursjonsforslag, oppgaver (1999)
Fjellet : flora, fauna og geologi (Cappelen, 2002). Felthåndbok med foto av Biofoto
De holdt Bergensbanen åpen. Jernbanefamiliene på høyfjellet 1909-1988 (Eide Forlag, 2006)
Fra rallarkokke til hotelldirektør : Alice Fangen Klem – "fjeldets første kvinde" (Bodoni, 2009)


== Referanser ==


== Eksterne lenker ==
(no) Honoria Hamre hos Stortinget 
(no) Honoria Hamre hos Norsk senter for forskningsdata
Ciro

Ciro er et mannsnavn dannet som en italiensk og spansk form av Cyrus, som har opprinnelse i Κυρος (Kyros), den greske formen av det persiske navnet Kūrush, som kan bety «framsynt» eller «ung».


== Utbredelse ==
Tabellen nedenfor gir en detaljert oversikt over populariteten til mannsnavnet Ciro  i noen av de landene hvor statistikk er tilgjengelig.


== Kjente personer med navnet ==
Personene i listen er ordnet kronologisk etter fødselsår.

Ciro Rodriguez (f. 1946), amerikansk politiker
Ciro Ferrara (f. 1967), italiensk fotballspiller
Ciro Immobile (f. 1990), italiensk fotballspiller
Ciro Guerra, colombiansk filmregissør
Ciro Hurtado, peruansk gitarist
Ciro Marchetti, britisk kunstner
Ciro de Quadros, brasiliansk lege


== Annen bruk av navnet ==
Ciro Picariello, italiensk vinprodusent


== Referanser ==


== Eksterne lenker ==
(en) Behind the Name: Ciro
(en) Think Baby Names: Ciro
Friidrett (tidsskrift)

Denne artikkelen handler om den norske tidsskriftet Friidrett; for sporten se Friidrett.Friidrett (også Bladet Friidrett) er et norsk fagblad, og Norges Friidrettsforbunds offisielle magasin. Magasinet utkom første gang 1, mars 1950 under navnet Fri-idrett. Per 2010 utkommer med fem utgaver i året.
Bladet utgis av forlaget og mediehuset Sportmedia AS med hovedkontor i Askim. Redaktør for Friidrett er Jon Wiik. Bladet samarbeider med Norsk friidretts offisielle nettside.
Magasinet definerer sin målgruppe som trenere, ledere, aktive og engasjerte foreldre innen friidrett. Det inneholder reportasjer fra friidrettsmiljøet, hovedsakelig i Norge, med fokus på talenter, breddeaktiviteter, trening, utstyr og ernæring. Bladet presenterer også resultater, stevnekunngjøringer og terminlister.
Opplaget det første året var 1700, med 98 betalende abonnenter.


== Opplag ==
Bekreftede netto opplagstall fra Mediebedriftenes Landsforening:
2012: 3 279
2013: 2 848
2014: 2 330


== Referanser ==


== Eksterne lenker ==
(no) Offisielt nettsted 
Sportsmedia om Fagbladet Utdannings egen nettside
Pierre Messmer

Pierre Messmer (født 20. mars 1916, død 29. august 2007) var en fransk politiker. Han var landets statsminister 1972–1974. Messmer var gaullist og var statsminister under president Georges Pompidou.
Da Pompidou døde i 1974 forsøkte partikolleger å få Messmer til å stille som presidentkandidat, men nominasjonen gikk til Valéry Giscard d'Estaing. Han ble så avløst som statsminister av Jacques Chirac.


== Referanser ==


== Eksterne lenker ==
(en) Pierre Messmer – kategori av bilder, video eller lyd på Commons 
(en) Pierre Messmer hos Europaparlamentet
Chameleon (Frankie Valli-album)

Chameleon er et musikkalbum med Frankie Valli & the Four Seasons, utgitt i 1972.


== Sporliste ==
«A New Beginning»
«Sun Country»
«You're a Song (That I Can't Sing)»
«The Night»
«A New Beginning»
«When the Morning Comes»
«Poor Fool»
«Touch the Rainchild»
«Love Isn't Here (Like It Used to Be)»
Vormedalsheia landskapsvernområde

Vormedalsheia landskapsvernområde er et fjellområde på ca. 120 km² i Hjelmeland kommune i Rogaland som ble vernet i 1991. Området ligger sør for Jøsenfjorden og grenser til Lusaheia landskapsvernområde lenger øst. Det er en del av heiområdet Setesdal-Ryfylke. De høyeste toppene er i overkant av 1100 meter over havet – høyest er Midtre Brendeknut (1132 m). Landskapet er preget av fyllittmasser som gir gode beiteforhold. Det vernede Vormo-vassdraget har sine utspring i dette området og her ligger også Trollgarden som er en klart markert morenerygg med store steinblokker. I utkanten av verneområdet ligger Ritlandskrateret som ble skapt av en metoritt for 500 millioner år siden.Her er høyt prioriterte forekomster innen alle naturfag – særlig viktige er en del geologiske og botaniske forekomster, men det er også verdifulle fugle- og dyrebiotoper.Stavanger turistforening har rødmerkede turløyper i området og en selvbetjent hytte – Melands Grønahei. Det er også en rekke gamle støler og en del private hytter. 


== Referanser ==


== Eksterne lenker ==
Vormedalsheia landskapsvernområde Arkivert 29. november 2014 hos Wayback Machine.
Bless This House (sang)

«Bless This House» er en sang. Teksten er skrevet av engelske Helen Taylor, som var poet, med originaltittelen «Bless The House». Melodien ble skrevet av australske May Brahe, en venn av Taylor. Sangen ble publisert i 1927.
Én av de første artistene som spilte inn «Bless This House» var tenoren John McCormack. I USA er sangen sterkt forbundet med Thanksgiving og blir ofte sunget rundt denne tiden. Den blir jevnlig funnet i åndelige/inspirerende samlinger, slik som på Doris Days album You'll Newer Walk Alone, på Perry Comos album I Believe samt i flere salmebøker. Den var også én av favorittene til Vera Lynn, den britiske Forces' Sweetheart under den andre verdenskrig, og er med på albumet We'll Meet Again – The Best of Vera Lynn.Den australske duoen Generation Gap spilte også inn en versjon som fantes på dens album A New Beginning (2009).
Andre artister som har spilt den inn på plate innbefatter:

Peter Dawson
Lesley Garrett
Benjamino Gigli
Joseph Locke
Benjamin Luxon
Jan Pierce
Leontyne Price
Bryn Terfel


== Norsk versjon ==
Juul Hansen har skrevet en norsk tekst.


=== Innspillinger ===


== Fotnoter og referanser ==
Melands Grønahei

Melands Grønahei er betegnelsen på et fjellområde ca. 1000 meter over havet øst i Hjelmeland kommune i Rogaland. Området er en del av Vormedalsheia landskapsvernområde. I området har Stavanger turistforening en selvbetjent hytte med samme navn.
Svømming under EM i svømmesport 2010 – 400 meter frisvømming menn

Øvelsen 400 meter frisvømming menn ved EM i svømming 2010 på langbane fant sted 9. august i Budapest, Ungarn.


== Finale ==


== Eksterne lenker ==
Finaleresultater
Simone Collio

Simone Collio (født 27. desember 1979 i Cernusco sul Naviglio) er en italiensk sprinter.  


== Karriere ==
Collio deltok i sitt første VM i 2003, da han deltok i VM i friidrett innendørs 2003 i Birmingham. Her endte han på syvendeplass på 60 meter, med tiden 6,71. I de neste innendørs-VM han deltok i, som var 2004 og 2008, ble det hhv. syvende- og sjetteplass. 
Hans første internasjonale medalje kom i European Indoor Cup 2004, da han fikk sølv på 60 meter. Året etter fikk han bronse i SPAR European Cup 2005, med tiden 10,15 på 100 meter.
I 2010 var han med på det italienske laget som fikk sølv på 4 x 100 meter stafett under EM i friidrett 2010 i Barcelona. De andre deltakerne på laget var Roberto Donati, Emanuele di Gregorio og Maurizio Checcucci.


== Eksterne lenker ==
(en) Simone Collio – Olympics.com 
(en) Simone Collio – Olympic.org 
(en) Simone Collio – Olympedia 
(en) Simone Collio – Sports-Reference (OL-resultater – arkivert) 
(en) Simone Collio – World Athletics 
(it) Simone Collio – FIDAL 
(en) Simone Collio – Diamond League
21. serierunde i Tippeligaen 2010

21. serierunde i Tippeligaen 2010 startet lørdag 21. august klokken 17:00 med Strømsgodset mot Brann. Runden fortsatte med seks kamper søndag 22. august, fem kamper klokken 18:00 og hovedkampen mellom Rosenborg og Molde på Lerkendal stadion klokka 20:00. Runden ble avsluttet mandag 23. august klokken 19:00 med Vålerenga mot Sandefjord.


== Fakta ==


== Eksterne lenker ==
Tippeligaen 2010: Terminliste og resultater på altomfotball.no
Sandane stadion

Sandane stadion er et kombinert idrettsanlegg for fotball og friidrett i kommunesenteret Sandane i Gloppen kommune. Anlegget er hjemmearena for fotballaget til Sandane Turn og Idrettslag, samt treningsanlegg for friidrettsutøvere fra flere av idrettslagene rundt Gloppefjorden.
Stadion ligger like ved Firda videregående skole og Gloppen ungdomsskole og nyttes som undervisningsarena. Friidrettsbanen har rødstubbdekke, mens fotballbanen har naturgress. På banens vestside ligger klubbhuset til Sandane Turn og Idrettslag med speakerrom og utstyrslager til stadion. 
Langs banens østvendte langside mot den videregående skolen danner bakken en naturlig tribune. På den andre siden renner Holvikelva med regulerte elvebredder.  


== Eksterne lenker ==
stadionsiden.com
Hangover Music Vol. VI

Hangover Music Vol. VI er det femte studioalbumet til heavy metal-bandet Black Label Society. Det ble utgitt 20. april 2004. Dette albumet er langt roligere enn noen av de andre platene fra gruppa. 
Albumet inneholder en pianoversjon av Procol Harums kjente sang fra 1967, «A Whiter Shade of Pale» og en sang med tittelen «Layne», som er skrevet til minne om Layne Staley fra gruppa Alice in Chains. Sangen «No Other» er et restspor fra plata The Blessed Hellride, noe som forklarer hvorfor Zakk Wylde spilte bass på denne sangen, mens det var andre bassister som spilte på de øvrige sangene. Sangen ble også spilt inn, mikset og mastret av det samme teamet som var ansvarlig for produksjonen på The Bleesed Hellride.
Dette var det siste albumet Black Label Society ga ut på Spitfire Records. Fordi det ble spilt inn for å fullføre kontrakten, gjorde plateselskapet lite for å markedsføre albumet. Ingen av låtene fra dette albumet ble fremført på konsert av bandet frem til 2009 da sangen «Damage Is Done» ble fremført.


== Sporliste ==
«Crazy or High»
«Queen of Sorrow»
«Steppin' Stone»
«Yesterday, Today, Tomorrow»
«Takillya (Estyabon)»
«Won't Find It Here»
«She Deserves a Free Ride (Val's Song)»
«House of Doom»
«Damage Is Done»
«Layne»
«Woman Don't Cry»
«No Other»
«A Whiter Shade of Pale»
«Once More»
«Fear»


== Eksterne lenker ==
(en) Hangover Music Vol. VI på Discogs 
(en) Hangover Music Vol. VI på MusicBrainz 
(en) Hangover Music Vol. VI på AllMusic
22. serierunde i Tippeligaen 2010

22. serierunde i Tippeligaen 2010 startet lørdag 28. august klokken 17:00 med Haugesund mot Tromsø. Runden fortsatte med seks kamper søndag 29. april, fem kamper klokken 18:00 og hovedkampen mellom Start og Rosenborg på Sør Arena klokka 20:00. Runden ble avsluttet mandag 30. august klokken 19:00 med Brann mot Viking.


== Fakta ==


== Eksterne lenker ==
Tippeligaen 2010: Terminliste og resultater på altomfotball.no
Torben Nielsen

Torben Nielsen (født 22. april 1918 i Vedslet sogn i Jylland, Danmark, død 18. februar 1985) var en dansk forfatter.
Nielsen arbeidet 26 år som politibetjent. Han debuterte som forfatter med romanen Gry. Historien om et pindsvin i 1970, 52 år gammel. Gjennom de neste 15 år hadde han en stor produksjon innen flere sjangere, men er mest kjent for sine kriminalromaner, hvorav flere prisbelønnede. I Danmark berømmes han for å ha introdusert mer realistiske beskrivelser av politietterforskning i den danske kriminallitteraturen. Krimromanen Nitten røde roser (1973) ble i Danmark belønnet med Poeklubbens statuett og i Norge innlemmet i Rivertonbiblioteket, Rivertonklubbens liste over historiens 99 beste kriminalromaner. Hans øvrige produksjon omfatter romaner, sakprosa (spesielt naturbøker) og barnebøker. 


== Bibliografi ==
Gry : historien om et pindsvin – (1970)
Gry : en roman fra den danske natur – (1970)
Tilfældet Lisa Kjeldsen – (1971)
Året rundt i mark og skov – (1971)
Mig og min bedstemor – (1972)
Tændstikleg – (1972)
Galgesangen – (1973)
Hvad laver politiet? – (1973)
Nitten røde roser – (1973)
Tredive meter ned – (1973)
Nold og gangsterne – (1974)
Enkejagt – (1975)
Pas på, Nold! – (1975)
At elske er at dø – (1976)
Bogen om biavl – (1976)
Funktioneringsfejl – (1976)
Terror – (1976)
Den sorte enke – (1977)
Voldtægt – (1977)
Jønsson-sagen – (1978)
En landsbydrengs dagbog – (1978)
Landsbydreng – røgterdreng – (1978)
Nold i modvind – (1978)
Lavinen – (1979)
Mikkelines bedrifter – (1979)
Landsbydreng – malerdreng – (1979)
Nold på skråplanet – (1979)
Landsbydreng – politimand – (1980)
Nold og pigerne – (1980)
Dage i september – (1981)
Forglemmigej – (1981)
Mårene fra Lundgård – (1981)
Valnødden – (1981)
Strisser minder : fra landsdrengens politi-tid – (1981)
John Elmonds collage – (1982)
Kainsmærket – og andre noveller – (1982)
Pigen fra Trelde Klint – (1982)
Nisserne i Bulderup – (1982)
Bulderup-nisserne i fangenskab – (1982)
Kære Mogens – (1983)
Mordet i Hjortshøj – (1983)
Bulderup-nisserne bliver fine folk – (1983)
Ballade hos Bulderup-nisserne – (1983)
Ilddåben – (1984)
Truet på livet – (1984)
Sjælevagten – (1986)
Sine – (1992)


=== Oversettelser til norsk ===


== Priser og utmerkelser ==
Bernice-statuetten (Poeklubben, Danmark) 1973, for Nitten røde roser
De gyldne håndjern 1977, for Voldtægt
Nordvisjonsprisen 1981, for synopsis til et TV-drama
Tommeliden-prisen 1981


== Referanser ==


== Eksterne lenker ==
www.gravsted.dk : Torben Nilsens gravsted, m. kort bio
www.bibliografi.dk
BSF

BSF kan vise til:

Bergstuderendes Forening
Buss- og Sporveisbetjeningens Forening
Bodø Seilforening
Bradshaw Army Airfield
BIF

BIF kan vise til:

Ballerup Idræts forening
Burundisk franc
Biggs Army Airfield
Barkåker Idrettsforening, idrettsforening fra Tønsberg, Vestfold
Billingstad Idrettsforening
Brandbu Idrettsforening, idrettsforening fra Gran, Oppland.
Brøndby IF, idrettsforening fra København, Danmark
Bødalen Idrettsforening, idrettsforening fra Røyken, Buskerud.
Båtsfjord Idrettsforening (stiftet 1932) – nå en del av Båtsfjord Sportsklubb, fra Finnmark.
BSA

BSA kan vise til:

Birmingham Small Arms Company
Boy Scouts of America
Bender Qassim International Airport
Bygningsteknisk Studiearkiv
Bovint serumalbumin
BSB

BSB kan vise til:

Bayerische Staatsbibliothek
IATA-koden for Brasília-Juscelino Kubitschek internasjonale lufthavn i Brasil
Burgundy School of Business
Sportmedia

Sportmedia AS er et norsk forlag og mediehus. Selskapet ble etablert i 1987, og har per 2010 27 sentral ansatte ved hovedkontoret i Askim og ved Ullevaal Stadion i Oslo. Mediebedriften satser innen idrett og aktiv fritid og budsjetterte i 2010 med 50 millioner i omsetning.
Sportmedia samarbeider med en rekke idrettsforbund, og står for utgivelsene av forbundenes offisielle tidsskrifter. Blant disse er Norges idrettsforbund og olympiske og paralympiske komité, Norges Fotballforbund, Norges Skiforbund, Norges Skiskytterforbund, Norges Håndballforbund, Norges Friidrettsforbund, Norges Orienteringsforbund, Norges Triathlonforbund og Norges Bilsportforbund, samt Birkebeinerselskapene.
I løpet av 2009 hadde mediebedriften rundt 100 faste trykte utgivelser, med motorsportbladet Racing som det hyppigste med 24 utgivelser, og Norsk Golf med det det høyeste opplaget på 75000. Selskapet har også enkeltstående utgivelser, og tilbud innen elektroniske medieplattformer med utarbeidelse og drift av nettsider.


== Faste utgivelser ==
Norsk Golf
Birkebeiner'n
Bobil & Caravan
Fotball
Friidrett
Hesteliv
Idrett & Anlegg
Racing
SKIsport
Veivalg


== Eksterne lenker ==
hjemmeside
BTT

BTT kan vise til:

Bettles Airport – flyplass i Alaska i USA
Bergen Trial Team